PP  8540 
.L86  15 
Copy   1 


Pfì  8540 
.L86  15 
Copy  1 


IN  OBITUM  LUCTUOSUM  PRESTANTISSIMI 
DUCIS  HENRICI  DE  HAVELOCK. 


CARMEN  LATINUM 

PPuEMIOÀ  REVERENDISSIMO  PRESULE  ED.  MALTBY,  S.T.P. 

EPISCOPO  OLIM  DUNELMENSI 

PROPOSITO  DONATUM, 

ET  IN  COLLEGIO  WINTONIENSI  RECITATUM 

DIE  XII  MENS  JULII,  MDCCCLVIII. 


Auctore    JOANNE    CARRINGTON    LEY, 

COMMENSALI. 


wintonle: 
EXCUDEBAT    D.    NUTT. 

MDCCCLVIII. 


205449 
J13 

Intereunt  homines  ;  tumulum  descendit  ad  atrura 
Exanimum  caput — it  longà  lacryraabile  pompa 
Funus,  et  oppressi  masrore  sequuntur  amici; 
Exiguae  manant  lacrymae.     Tum  cespite  tectum 
Dormiat  exsangui  tacitum  cum  corpore  nomen. 

At  contrà  heroum  nomen  praeclarius  ardet 
Post  mortem,  mors  ipsa  viros  exornat  honore, 
Qui  bene  prò  patria  vitam  posuere  decoram. 
Illa  triumphalis  florebit  laurus  in  aeva 
Omnia,  quae  populi  viret  irrorata  dolentis 
Fletibus  ;  heroum  praeterlabentibus  annis 

Debita  laudatam  servabit  gloria  famam. 

Jamdudum  longos  egit  Libitina  triumphos 
Cladibus  heroum  exultans — jam  victima  major 
Manibus  accessit.     Strictos  qui  tutus  in  enses 
Ibat,  et  ardenti  volitantes  turbine  glandes, 
Securus  belli,  mediisque  illassus  in  armis 
Gestabat  nullo  pectus  violabile  ferro, 
Occidit  indigni  praeda  immatura  sepulchri. 

Anglia  solve  comas,  threnum  meditare,  piisque 
Indulge  lacrymis  !  sonitum  trans  aequora  rursus 
Adversa  Americae  reddat  procul  ora  dolorisi 

Mortuus  ergo,  Henrice,  jaces?    te  denique  fatum 
0  columen  regni,  patria?  decus,  abstulit  atrox, 
Nec  potuit  servare  levem  tua  gloria  vitam? 
Nos  tibi  non  tumuli  fastum  pompamque  sepulchri 
Ponimus  ;  heroum  virtus  et  marmor  et  urna  est. 
Nos  cineres,  pia  turba,  tuos,  nos  Carmine  tantum 
Placamus  Manes,  atque  haec  extrema  volentes 
Munera  donamus,  nostri  monumenta  doloris. 

Latius  Indorum  regiones  pace  silebant, 
Et  male  securi,  victores  otia  telis 

Carpebant  positis,  utebanturque  potiti. 
Jam  nunc  venturae  vox  est  audita  ruinae 
Eara  quidem,  ceu.  quùm  pelagus  stridere  reraotum 
Incipit,  ex  alto  sonitus  provectus  aquarum 
Admonet  insolitam  terris  instare  procellam. 
Mox  scelus  erupit  fatis  urgentibus,  atque 
(Quod  nunquam  veri  ti)  ferrum  infidissiraus  ardet 
Vertere  perjurum  dominorum  in  pectora  miles. 
Heu  !  quantas  caedes,  et  quales  India  formas 
Infelix  scelerum  vidit  !  dirissima  late 
Saevities  regnabat  enim  ;  tura  insana  libido 
Sanguinis,  et  rabidus  terris  furor  ibat  inultus. 
Omnia  sed  narrare  negat  mihi  crimina  lingua, 
Qualia  mens  meminisse  borret,  luctuque  recusat 
Fingere — tum  credas  Orcum  rupisse  catenas, 
Et  super  aetherias  saevire  licentius  auras 
Plutonis  Furias  interna  lege  solutas. 
Sed  super  asrumnas  atque  irreparabile  funus 
Quid  valeat  lugere  magis  ;  cur  suscitet  ignes 
Jam  modo  sopitos  memoris  mea  Musa  doloris  ? 
Quidve  valet  narrare  nefas,  sol  quale  perennis 

(Quamvis  mille  virùm  volvendo  saecula  cursu 
Viderit)  ex  alto  nunquam  despexit  Olympo  ? 

Attamen  in  rebus  nostris  Fortuna  refulsit, 
Nec  potuit  tanto  felix  occumbere  fato 
Anglia,  dia  virùm  nutrix,  quin  crevit  ab  ipso 
Fortior  exitio,  ductore  Haveloce  Britannus 
Miles  ubi  patriis  bostes  devinceret  armis. 

Caede  nova  Caunporis  adbuc  sacra  saxa  madebant  : 
Vix  moritura  preces  supremas  femina  muro 
Scripserat,  "0  patriae  virtus  invicta  virorura 
Nostrani  horà  melius  ridenti  ulciscere  mortem  ;" 
Quum  scelerum  vindex  et  tanti  sanguinis  ultor, 
Criminis  immanes  Havelox  perfregerat  arces. 
Quid  memorem  turbas  iterumque  iterumque  fugatas 
Et  toties  abjecta  gravi  vexilla  ruinà 
Hostica,  demissos  animos,  tremefactaque  corda; 
Agmen  ut  in  miserum  vincens  quùm  mitteret  hostem 
Nona  triumphanti  risit  Victoria  cursu  ? 
0  spe  quam  multae  mentes  arsere  novatà 
Exitio  quum  praesidium  rapturus  iniquo 
Turbida  Gangetis  transiret  rlumina  ductor. 

Anxius  illum  orbis  votis  comitatus  euntem, 

Dum  medias  caedes  perque  ipsa  incendia  belli 

Kumperet,  et  mentes  iterum  virtute  virorum 

Jam  prope  labentes  instanti  clade  repleret. 

Qualis  Lucnovae  plausus,  quum  fistula  primùm 

Nota  Caledoniae  procul  exaudita  moneret, 

(Quod  vix  sperabant,)  Havelocem  in  limine  adesse  ! 

Ast  ubi  fatales  portas  intrasset,  iniqua 
Fata  negant  reditum  ;  vasto  namque  agmine  rursus 
Horrida  devotas  arces  circumvenit  unda. 
Ergo  iterum  portis  clausis  fera  fata  manebant, 
Frigidaque  interea  fiebant  pectora  multis 
Sperando — oblita  est  nunquam  Libitina  laboris. 
Sed  venit  tandem  (vicerunt  publica  vota) 
Aurea  libertas,  Lucnovae  iterumque  Britannus 
Ausus  bis  captae  miles  perfringere  muros. 

Aspice  !  ut  e  portis  Havelox  congressus  apertis, 
Tandem  victores,  acto  jam  Marte,  salutat. 
Ast  illi  frons  laeta  parum  :   jam  morte  futura 
Pallidus  incedit,  membris  labentibus  aeger. 
Curae  longa  dies,  et  noctis  pervigil  hora 

Vicerat  illius  vires  et  ferrea  quondam 
Robora,  nec  pietas  indelibata,  nec  illa 
Sancta  fides  potuit  morborum  arcere  venenum. 
Exitus  ergo  hic  est,  finis  mors  sola  laborum, 
Solaque  depositai  servata  praemia  vitae 
Funera  prò  patria  !  periit — sed  nostra  per  annos 
Illius  immensos  servabit  gratia  nomen. 

Ergo^vale  !    0  Henrice,  tuos  ne  rumpere  somnos 
Armorum  sonitus  valeat  clangoreve  tubarum, 
Qua  servat  sterilis  sine  marmore  palma  sepulcrum. 
Sed  tua  jam  tumulum  quamvis  premat  ossa  silentem 
Te  prohibent  tua  gesta  mori — cita  deleat  hora 
Cetera,  descendant  et  caecà  clade  tyranni  ; 
Sed  tu  sgecla  tua  fama  superabis  iniqua  ; 
Ardet  adbuc  nomen  longosque  ardebit  in  annos 
Grande  decus,  victrix  et  terree  stella  Britanna?. 


EKRATUM. 

Page  8,  line  11,  for 
Sed  tua  jam  tumulum  quamvis  premat  ossa  silentem, 

read 
Sed  tumulus  longo  quamvis  premat  ossa  sopore. 

